b'\n_START_ARTICLE_\nVestblokken\n_START_PARAGRAPH_\nVestblokken, vestmagterne eller kapitalistblokken henviste under den kolde krig til de lande, der var allierede med USA og NATO mod Sovjetunionen og dens allierede i Warszawapagtlandene. Sidstn\xc3\xa6vnte blev ofte betegnet som \xc3\x98stblokken, hvilket var et oftere anvendt begreb p\xc3\xa5 dansk end Vestblokken. Regeringer og presse i Vestblokken var mere tilb\xc3\xb8jelige til at beskrive sig selv som "den frie verden" eller "Vesten"\'. Vesteuropa er et kontroversielt begreb, der blev brugt til at henvise til demokratiske lande i Europa under den kolde krig, men det anvendes til tider stadig om de moderne stater i dag.'